ananddey/assamese-wiki-corpus huggingface dataset:
ইজিপ্ত

ইজিপ্ত বা মিছৰ (আৰবী ভাষাত: مصر মিস্ব্‌ৰ্, কথিত ইজিপ্তীয় আৰবী مصر মাস্ব্‌ৰ্, ইংৰাজী ভাষাত: Egypt), চৰকাৰী নাম ইজিপ্ত আৰব প্ৰজাতন্ত্ৰ, উত্তৰ আফ্ৰিকাৰ এখন প্ৰাচীন ৰাষ্ট্ৰ। দেশখনৰ বেছি ভাগ অংশ আফ্ৰিকাত অৱস্থিত। ইয়াৰ একেবাৰে পূৰ্বৰ অংশটো চিনাই উপদ্বীপ। চিনাই উপদ্বীপ আফ্ৰিকা মহাদেশৰ মধ্য স্থলসেতুৰ দৰে কাম কৰে। ইজিপ্তৰ অধিকাংশ এলেকা মৰুময়। নীল নদীয়ে দেশখনক দুটা অসমান অংশত ভাগ কৰিছে। নীল নদীৰ উপত্যকা আৰু ব-দ্বীপ অঞ্চলতেই ইজিপ্তৰ বেছি ভাগ মানুহ বাস কৰে। কাইৰো দেশৰ এখন ডাঙৰ চহৰ আৰু ৰাজধানী।

নামকৰণ

ইংৰাজী শব্দ Egypt গ্ৰীক ভাষা, ফৰাচী ভাষা, ইংৰাজী ভাষা আৰু আৰবী ভাষাৰ মিশ্ৰণৰ দ্বাৰা সৃষ্টি হৈছে আৰু মিছৰ শব্দটো আৰবী ভাষাৰ পৰা আহিছে।

ভূগোল আৰু জলবায়ু

ইজিপ্তৰ অধিকাংশ অঞ্চলেই মৰুভূমি কিন্তু নীল নদী বৈ যোৱাৰ ফলত উপত্যকা অঞ্চলটো যথেষ্ট উৰ্বৰা। সেই বাবে নীল নদীক ইজিপ্তবাসীৰ প্ৰাণ প্ৰৱাহস্বৰূপে জনা যায়। এই উপত্যকা অঞ্চল প্ৰায় ১৬ কিঃমিঃ বহল। ইজিপ্তৰ এই উপত্যকা আৰু ব-দ্বীপ অঞ্চলটোৰ আয়তন ৩১,০০০ বৰ্গ কিলোমিটাৰ। ইয়াৰ উৰ্বৰা অঞ্চলটো দুভাগত বিভক্ত- ১) নীল উপত্যকা আৰু ২) নীল ব-দ্বীপ। ইজিপ্তত পৃথিৱী বিখ্যাত ছুৱেজ খালটো অৱস্থিত। এই খালৰ দ্বাৰা ভূমধ্য সাগৰ আৰু লোহিত সাগৰক সংযোগ কৰা হৈছে। ১৯৫৬ চনৰ পূৰ্বে ব্ৰিটিছ আৰু ফৰাচী কোম্পানীসমূহৰ হাতত আছিল। ১৯৫৬ চনত ইজিপ্ত চৰকাৰে ইয়াক ৰাষ্ট্ৰীয়কৰণ কৰে।

কৃষি

দেশখনৰ উপত্যকা অঞ্চলটোত অতীজৰে পৰা জলসিঞ্চনৰ দ্বাৰা খেতি কৰা হয়। ধান এই অঞ্চলৰ প্ৰধান কৃষি। আচোৱান বান্ধৰ পৰা খাল খান্দি ইয়াৰ খেতি-পথাৰত পানী যোগানৰ ব্যৱস্থা কৰা হয়। আনহাতে 'ব'দ্বীপ অঞ্চলটোত খালৰ দ্বাৰা জলসিঞ্চন কৰা হয়। উপত্যকা অঞ্চলত উৎকৃষ্ট মানৰ কপাহ খেতি হয়। খাদ্য শস্যৰ ভিতৰত মাকৈ, ধান, কুহিঁয়াৰ আদি গ্ৰীষ্মকালত আৰু ঘেঁহু, বাৰ্লি, বীন আদিৰ খেতি শীতকালত হয়।

লগতে চাওক

ইজিপ্টৰ শ্ৰুতিকথা

তথ্য সংগ্ৰহ

বাহ্যিক সংযোগ

শ্ৰেণী:পোখালি (দেশ)
শ্ৰেণী:এছিয়াৰ দেশ
*
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:আফ্ৰিকাৰ দেশ
মেক লাভ নট স্কাৰছ্

মেক লাভ নট স্কাৰছ ( ; অসমীয়া অৰ্থ: প্ৰেম কৰা, দাগ নহয়) হৈছে নতুন দিল্লীত অৱস্থিত এটা ভাৰতীয় অলাভজনক সংস্থা। এচিড আক্ৰমণৰ পৰা ৰক্ষা পোৱা লোকৰ বাবে কাম কৰা এই সংস্থাটো প্ৰতিষ্ঠা কৰিছিল ৰিয়া শৰ্মাই। তানিয়া সিং এই সংস্থাটোৰ মুখ্য কাৰ্যবাহী বিষয়া। সংস্থাটোৱে এচিড আক্ৰমণৰ পৰা ৰক্ষা পোৱা লোকসকলৰ সম্পূৰ্ণ পুনৰ্বাসনত সহায় কৰে আৰু এচিদ আক্ৰমণৰ পৰা প্ৰাণ ৰক্ষা পৰা সকলক আৰ্থিক, আইনী আৰু শৈক্ষিক সহায় প্ৰদান কৰে। ২০১৬ চনৰ ৬ নৱেম্বৰলৈকে ই সমগ্ৰ ভাৰততে প্ৰায় ৭০ জন জীৱিত লোকক সহায় কৰিছিল। শেহতীয়াকৈ এই বেচৰকাৰী সংস্থাটোৱে ধন সংগ্ৰহ কৰি ভুক্তভোগীলৈ প্ৰেৰণ নকৰাৰ বাবে নজৰদাৰীত আছে।

ইতিহাস

লিডছ কলেজ অৱ আৰ্টৰ ফেশ্বন ছাত্ৰী হৈ থকাৰ সময়তে ২০১৪ চনত ৰিয়া শৰ্মাই মেক লাভ নট স্কাৰছ প্ৰতিষ্ঠা কৰিছিল। চূড়ান্ত বৰ্ষৰ প্ৰকল্পৰ অংশ হিচাপে তেওঁ ভাৰতত এচিড আক্ৰমণৰ পৰা ৰক্ষা পোৱা লোকসকলৰ ওপৰত এখন তথ্যচিত্ৰ নিৰ্মাণ কৰিবলৈ লয়। কিন্তু ভাৰতত এচিড আক্ৰমণৰ পৰা ৰক্ষা পোৱা লোকৰ ভয়াবহ পৰিস্থিতি প্ৰত্যক্ষ কৰাৰ পিছত তেওঁ তথ্যচিত্ৰ নিৰ্মাণ কৰাৰ পৰিৱৰ্তে এটা সংগঠন আৰম্ভ কৰাৰ সিদ্ধান্ত লয়। ‘আইছিচ মাদ্ৰিদ পাব্লিক ৰেডিঅ’ ইণ্টাৰনেশ্যনেল’ক তেওঁ কয় যে,

“তথ্যচিত্ৰখনৰ শ্বুটিং কৰি থাকোঁতে মই চৰকাৰী হস্পিতাল এখনৰ বাৰ্নৱাৰ্ড এটাত যাবলগীয়া হৈছিল। ৱাৰ্ডত যি দেখিলো, তাৰপিছত বহু কথাই চিৰদিনৰ বাবে সলনি হৈ গ'ল। একেলগে ইমান দুখজনক কাহিনীৰ সাক্ষী কেতিয়াও হবলগীয়া হোৱা নাছিল। ইমান বেদনাদায়ক কথাই কেতিয়াও মোক স্পৰ্শ কৰা নাছিল। আপুনি যেতিয়া তেনে পৰিস্থিতি মুখামুখী হয়, আপোনাৰ হাতত দুটা বিকল্প থাকে; হয় আপুনি নিজৰ আৰামদায়ক জীৱনলৈ ঘুৰি যাব, নহ’লে আপুনি আন কাৰোবাৰ জীৱনক আৰমদায়ক কৰিবলৈ চেষ্টা কৰিব।”

প্ৰতিষ্ঠাপকগৰাকীক মিথাক কাজিমীৰ কনভাৰ্চেচন শ্ব’ত দেখা গৈছিল, য’ত ৰিয়াই সামাজিক সক্ৰিয়তাৰ সৈতে যুৱক-যুৱতীসকলক সম্পৰ্কিত হোৱাৰ প্ৰয়োজনীয়তাৰ বিষয়ে বাখ্যা কৰিছিল, যাতে যুৱক-যুৱতীসকলে বিভিন্ন সামাজিক ব্যাধি নিৰাময়ত সহায় কৰিব পাৰে।

সমলোচনা

এচিড আক্ৰমণৰ পৰা ৰক্ষা পোৱা লোকসকলৰ বাবে সংগ্ৰহ কৰা ধনৰ অপব্যৱহাৰৰ অভিযোগত সংস্থাটো নজৰদাৰীৰ আওতালৈ আহিছে। মিড-ডে নামৰ এখন বাতৰি কাকতে প্ৰকাশ কৰিছিল যে কেনেকৈ সংস্থাটোৱে ভুক্তভোগীক সহায় কৰাৰ অজুহাতত অনুদান সংগ্ৰহ কৰিছিল আৰু সকলো বা বেছিভাগ টকা আত্মসাৎ কৰিছিল। বাতৰিটো প্ৰকাশ হোৱাৰ পিছত সংস্থাটোৱে ভুক্তভোগীসকলক তেওঁলোকৰ প্ৰাপ্য ধন দিয়াৰ প্ৰতিশ্ৰুতি দিয়ে। প্ৰতিষ্ঠাপক ৰিয়া শৰ্মাৰ বিৰুদ্ধে গোচৰ ৰুজু কৰে মুম্বাই আৰক্ষীয়ে। মিড-ডেক দিয়া ভাষ্যৰ জৰিয়তে ৰিয়াই নিজৰ নিৰ্দোষতা সাব্যস্ত কৰিছিল। অনলাইন মিডিয়া এজেন্সী দ্য লজিকেল ইণ্ডিয়ানই চলোৱা এক তদন্তত দেখা গ'ল যে মিড-ডেৰ তথ্যসমূহ সত্য আধাৰিত নহয়। অৱশেষত ৰিয়াই নিজৰ অফিচিয়েল ফেচবুক হেণ্ডেলত বাতৰি কাকততে অসত্য বাতৰি প্ৰকাশ কৰাক লৈ এক বিবৃতি প্ৰকাশ কৰে। তেওঁৰ পোষ্টটোৱে প্ৰচণ্ড জনসমৰ্থন লাভ কৰে আৰু যাৰ ফলত মিড-ডেই এক বুজাপৰা কৰিব বিচাৰিছিল। মিড-ডেৰ বাতৰিটোত আলোকিত কৰি ডি.এন.এ কাকতে ৰিয়াৰ পক্ষ লয়। ২০১৮ চনৰ জুন মাহত মুম্বাই আৰক্ষীয়ে ৰিয়াক সকলো অভিযোগৰ পৰা মুক্ত কৰে।

তথ্যউৎস

শ্ৰেণী:নাৰীবাদী সংগঠন
চাৰিদুৱাৰ

চাৰিদুৱাৰ শোণিতপুৰ জিলাৰ উত্তৰ প্ৰান্তত অৱস্থিত এটি অঞ্চল। জিলাৰ সদৰ তেজপুৰ চহৰৰ পৰা চাৰিদুৱাৰ অঞ্চলৰ দূৰত্ব প্ৰায় ৩০ কিলোমিটাৰ। চাৰিদুৱাৰৰ পূৱে জীয়া ভৰলী নদী, পশ্চিমে গাভৰু নদী, দক্ষিণে বালিপৰা আৰু উত্তৰে অসম-অৰুণাচল সীমান্তৰ ভালুকপুং। ভিন্ন জাতি-জনজাতি, ধৰ্ম-সম্প্ৰদায়ৰ লোকৰ বসতি চাৰিদুৱাৰ অঞ্চলৰ সামাজিক-সাংস্কৃতিক-ঐতিহাসিক গুৰুত্ব অপৰিসীম।

চাৰিদুৱাৰ নামটোৰ উৎপত্তি:

চাৰিদুৱাৰ অঞ্চলৰ গাঁও সমূহ:

চাৰিদুৱাৰ ৰাজহ চক্ৰৰ অন্তৰ্ভুক্ত চাৰিদুৱাৰ অঞ্চলৰ গাঁও সমূহ হ’ল চেঙেলীমাৰী, নঘৰীয়া, চপালগা, গাৰোগাঁও, গামিনী, এৰাললগা, ঢাৰিকাটি, গড়মৰা, আমলগা,চপালগা।

লোকসভা আৰু বিধানসভা সমষ্টি:

বৰ্তমানৰ নদুৱাৰ বিধানসভা সমষ্টিৰ অন্তৰ্ভুক্ত চাৰিদুৱাৰ অঞ্চলটো তেজপুৰ লোকসভা সমষ্টিৰ অধীনত।

শিক্ষা প্ৰতিষ্ঠান:

চেঙেলীমাৰী চৰকাৰী প্ৰাথমিক বিদ্যালয়
চেঙেলীমাৰী উচ্চ মাধ্যমিক বিদ্যালয়
চাৰিদুৱাৰ চৰকাৰী নেভিল মধ্য ইংৰাজী বিদ্যালয়
চাৰিদুৱাৰ উচ্চতৰ মাধ্যমিক বিদ্যালয়

চাৰিদুৱাৰ অঞ্চলটোৰ গুৰুত্ব:

চাৰিদুৱাৰত অসমৰ একমাত্ৰ কপাহী সূতা কটা কল আছিল। পিছে কেঁচা মালৰ অভাৱ আৰু বিভিন্ন প্ৰশাসনিক অসুবিধাৰ বাবে বৰ্তমান কলঘৰটো বন্ধ হৈ আছে। ইয়াৰোপৰি এই চাৰিদুৱাৰ অঞ্চলতেই নামেৰী ৰাষ্ট্ৰীয় উদ্যানখন অৱস্থিত। দেশী-বিদেশী পৰ্যটকৰ বাবে আকৰ্ষণৰ থলী এই নামেৰী ৰাষ্ট্ৰীয় উদ্যানখনে বিশ্ব মানচিত্ৰত চাৰিদুৱাৰ অঞ্চলৰ যথেষ্ট গুৰুত্ব বঢ়াইছে।

তথ্য সংগ্ৰহ
জলবায়ু

শ্ৰেণী:শোণিতপুৰ জিলা
আশা দেৱী আৰ্যনায়কম

আশা দেৱী আৰ্যনায়কম (১৯০১–১৯৭২) এগৰাকী ভাৰতীয় স্বাধীনতা সংগ্ৰামী, শিক্ষাবিদ আৰু গান্ধীবাদী আছিল। মহাত্মা গান্ধীৰ সেৱাগ্ৰাম আৰু বিনোবা ভাৱেৰ ভূদান আন্দোলনৰ সৈতে তেওঁৰ ঘনিষ্ঠ সম্পৰ্ক আছিল।

জীৱনী

তেওঁৰ জন্ম হৈছিল ১৯০১ চনত পূৰ্বৰ ব্ৰিটিছ ভাৰত আৰু বৰ্তমানৰ পাকিস্তানৰ লাহোৰত অধ্যাপক ফণী ভূষণ অধিকাৰী আৰু সৰ্যূবালা দেৱীৰ ঘৰত। তেওঁ শৈশৱ লাহোৰত আৰু পিছলৈ বনাৰেছত কটায়। স্কুলীয়া শিক্ষা আৰু কলেজীয়া শিক্ষা ঘৰতে কৰি এম এ লাভ কৰাৰ পিছত তেওঁ বেনাৰসৰ মহিলা মহাবিদ্যালয়ত অধ্যাপক হিচাপে যোগদান কৰে। পিছত শান্তিনিকেতনত ছোৱালীকেইজনীৰ চোৱা-চিতাৰ দায়িত্ব লৈ কেম্পাছলৈ গুচি যায় আৰু তাতেই ৰবীন্দ্ৰনাথ ঠাকুৰৰ ব্যক্তিগত সম্পাদক হিচাপে কাম কৰা শ্ৰীলংকাৰ ই আৰ ডব্লিউ আৰণ্যকমক লগ পায় আৰু তেওঁক বিয়া কৰায়। সিহঁতৰ দুটা সন্তান আছিল। এই সময়তে মোহনদাস কৰমচান্দ গান্ধীৰ দ্বাৰা প্ৰভাৱিত হৈছিল আৰু তেওঁ স্বামীৰ সৈতে ৱৰ্ধাৰ সেৱাগ্ৰামত যোগদান কৰিছিল। প্ৰথম অৱস্থাত মাৰোৱাড়ী বিদ্যালয়ত কাম কৰিছিল যদিও পিছলৈ নৈ তালিমৰ আদৰ্শ গ্ৰহণ কৰি হিন্দুস্তানী তালিমী সংঘত কাম কৰিছিল।

আশা দেৱী আৰ্যনায়কমে দুখন গ্ৰন্থ প্ৰকাশ কৰে, সেয়া হ'ল শিক্ষক: গান্ধী আৰু শান্তি-সেনা: die indische Friedenswehr দুয়োখনেই মহাত্মা গান্ধীৰ সৈতে জড়িত। ১৯৭২ চনত তেওঁৰ মৃত্যু হয়।

তথ্যসূত্ৰ

শ্ৰেণী:নাৰী শ্ৰেণী:ভাৰতৰ নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
নাজলী বেগম

নাজলী ৰফিয়া বেগম, জন্ম নাম নাজলি ৰফিয়া চুলতানী হাছানালি ফিজী (১৮৭৪-১৯৬৮) আছিল এগৰাকী ভাৰতীয় ৰাজকুমাৰী।

জীৱনী

নাজলী ফিজী আছিল লেখিকা আতিয়া ফিজী আৰু জেহৰা ফিজীৰ ভগ্নী। ১৮৮৭ চনত ১৫ বছৰ বয়সত মুম্বাইৰ ওচৰৰ এখন সৰু ৰাজকীয় ৰাজ্য জাঞ্জিৰা ৰাজ্যৰ নবাব আহমদ খানৰ সৈতে তেওঁ বিবাহপাশত আবদ্ধ হয়। ১৯০৮ চনত তেওঁ স্বামী আৰু ভগ্নীৰ সৈতে ইংলেণ্ড ভ্ৰমণ কৰে।

ৰাজ্যখনত মহিলা শিক্ষাক তেওঁ উৎসাহিত কৰিছিল আৰু ১৯১০ চনত সৰলা দেৱী চৌধুৰাণীয়ে প্ৰতিষ্ঠা কৰা ভাৰত স্ত্ৰী মহামণ্ডল (ভাৰতীয় মহিলাৰ মহাবৃত্ত) ৰ সদস্য আছিল।

নাজলী আৰু তেওঁৰ স্বামী সন্তানহীন হৈ থকাত ১৯১৩ চনত নবাবে নাজলীৰ সন্মতি সাপেক্ষে আন এগৰাকী মহিলাক বিয়া কৰায়।
এই পত্নীৰ পৰা পুত্ৰ জন্ম হোৱাৰ পিছত নাজলী বম্বেলৈ গুচি যায়, ৰাজ্যৰ খৰচত ‘তাইৰ পদবীৰ অনুকূল’ চকীদাৰৰ ব্যৱস্থা কৰা হয়।
১৯১৫ চনত তেওঁৰ মাহিলী ৩,০০০ টকাৰ ভাট্টা ত্যাগ কৰিছিল, আৰু ৰাজ্যিক অলংকাৰ ঘূৰাই দিছিল, কিন্তু তেওঁ তেওঁৰ প্ৰহৰী ত্যাগ কৰা নাছিল।

১৯২২ চনত আহমদ খানৰ মৃত্যুৰ পাছত জাঞ্জিৰা ষ্টেটে পৰৱৰ্তী সময়ত তেওঁৰ দলৰ প্ৰহৰীৰ বাবে ধন দিয়া বন্ধ কৰি দিয়ে। ১৯২৬ চনৰ জুলাই মাহত তাই ব্ৰিটিছ চৰকাৰৰ ওচৰত এই বিষয়ে অভিযোগ আনে। ১৯৩০–৩১ চনত তেওঁৰ অভিযোগ আদালতলৈ আহিছিল আৰু জাঞ্জিৰা ৰাজ্যই সফলতাৰে যুক্তি দিছিল যে তেওঁৰ বিবাহ বিচ্ছেদ হৈছে। নাজলীয়ে যুক্তি দিছিল যে তেওঁৰ ওপৰত কেতিয়াও বিবাহ বিচ্ছেদৰ পত্ৰ প্ৰদান কৰা হোৱা নাছিল, আৰু যিহেতু তেওঁ ছিয়া মুছলমান, গতিকে যিকোনো বিবাহ বিচ্ছেদ ছিয়া আইন মানি চলিব লাগিছিল। ১৯৩৩ চনত মহম্মদ ইকবালৰ সমৰ্থন লাভ কৰে। ইকবালে তেওঁৰ হৈ ব্ৰিটিছ গৱৰ্ণৰ লৰ্ড উইলিংডনৰ ব্যক্তিগত সম্পাদকলৈ লিখিছিল। নাজলীয়ে 'জাঞ্জিৰাৰ প্ৰাক্তন বেগম' বুলি কোৱাৰ অধিকাৰৰ বাবে হেঁচা প্ৰয়োগ কৰি থাকিল যদিও জাঞ্জিৰা ৰাজ্যই তেওঁৰ দাবীৰ প্ৰতিৰোধী হৈ থাকিল। ভাৰত বিভাজনৰ পিছত তেওঁ ভগ্নী আতিয়াৰ সৈতে পাকিস্তানলৈ প্ৰব্ৰজন কৰে। ১৯৬৮ চনৰ ১৭ ছেপ্টেম্বৰত কৰাচীত তেওঁৰ মৃত্যু হয়।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:মৃত ব্যক্তি
এলন

এলন (ফৰাচী: Seuls) হৈছে ২০২১ চনৰ এখন কানাডিয়ান তথ্যচিত্ৰ, যিখন পৰিচালনা কৰিছে পল টমে। বাস্তৱ দৃশ্যৰ লগতে এনিমেচনৰ সংমিশ্ৰণত নিৰ্মিত এই ছবিখনে আফচিন, এলেন আৰু পেট্ৰিচিয়া নামৰ তিনিগৰাকী যুৱক-যুৱতীৰ কাহিনী বৰ্ণনা কৰিছে। তেওঁলোকে পৰিয়াল অবিহনে অকলে শৰণাৰ্থী হিচাপে কানাডালৈ আহিছিল। চলচ্চিত্ৰখনে তেওঁলোকৰ প্ৰাৰম্ভিক অভিজ্ঞতাৰ অৱশিষ্ট প্ৰভাৱ আৰু কানাডাত এক নতুন জীৱন গঢ়ি তোলাৰ বাবে প্ৰদৰ্শন কৰা সহনশীলতা— দুয়োটাকে অন্বেষণ কৰিছে। ইয়াত দেখা যায় যে কেনেকৈ এলেনে এজন আৰক্ষী বিষয়া হোৱাৰ সপোন অনুসৰণ কৰিছে আৰু পেট্ৰিচিয়াই কানাডাত এগৰাকী উভয়কামী (bisexual) মহিলা হিচাপে নিৰাপদে জীয়াই থকাৰ সুযোগ পাইছে, যিটো তেওঁৰ জন্মভূমি উগাণ্ডাত সম্ভৱ নাছিল। ইয়াৰ পিছত ১২ নৱেম্বৰৰ পৰা কুইবেকত ইয়াৰ বাণিজ্যিক প্ৰদৰ্শনী আৰম্ভ হয়।

ছবিখনে ২০২২ চনৰ ২৪ সংখ্যক কুইবেক চিনেমা বঁটাত দুটাকৈ 'প্ৰিক্স আইৰিছ' মনোনয়ন লাভ কৰিছিল— শ্ৰেষ্ঠ তথ্যচিত্ৰ আৰু তথ্যচিত্ৰৰ শ্ৰেষ্ঠ মৌলিক সংগীত (চেমুৱেল লাফ্লাম আৰু ডমিনিক ফিল্স-আইমে)।

টম আৰু চিত্ৰশিল্পী মেলানি বেইলাৰ্জে পৰৱৰ্তী সময়ত ছবিখনৰ আধাৰত এখন কিতাপ প্ৰকাশ কৰে। ২০২২ চনত ফৰাচী ভাষাত ইয়াৰ নাম আছিল Seuls আৰু ২০২৩ চনত ইংৰাজী ভাষাত Alone: The Journey of Three Young Refugees নামেৰে প্ৰকাশ পায়। কিতাপখনৰ ফৰাচী সংস্কৰণটো ২০২২ চনৰ গৱৰ্ণৰ জেনেৰেল বঁটাৰ বাবে মনোনীত হৈছিল।

তথ্যসূত্ৰ

বাহ্যিক সংযোগ

শ্ৰেণী:২০২১ বৰ্ষৰ চলচ্চিত্ৰ
শ্ৰেণী:এলজিবিটি
শ্ৰেণী:নাৰী সম্পৰ্কীয় চলচ্চিত্ৰ
তবু

তবচ্চুম ফাতিমা হাচমী (; জন্ম: ৪ নৱেম্বৰ ১৯৭১) হৈছে এগৰাকী ভাৰতীয় অভিনেত্ৰী। তেখেতৰ জনপ্ৰিয় নাম হৈছে তবু। তেলুগু, তামিল, মালয়ালম, বঙালী আৰু মাৰাঠী ভাষাৰ ছবিতো তবুৱে অভিনয় কৰিছে। ভাৰতৰ এগৰাকী প্ৰতিষ্ঠিত আৰু সফল অভিনেত্ৰী হিচাপে খ্যাতি লাভ কৰা তবুক প্ৰায়ে জটিল, সংকটাপন্ন চৰিত্ৰত অৱতীৰ্ণ হোৱা দেখা যায়। তেখেতে আমেৰিকান প্ৰযোজনা গোষ্ঠীৰ লগতো কাম কৰিছে। তবুৱে দুবাৰকৈ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে আৰু ছবাৰকৈ ফিল্মফেয়াৰ বঁটা লাভ কৰিছে। ফিল্মফেয়াৰত তেখেতে সমালোচকৰ পৰা শ্ৰেষ্ঠ অভিনেত্ৰীৰ বঁটা এতিয়ালৈকে চাৰিটা লাভ কৰিছে, যি এক অভিলেখ। ২০১১ চনত তেখেতক ভাৰত চৰকাৰে পদ্মশ্ৰী সন্মানেৰে সন্মানিত কৰে।

১৯৮৫ চনত মুক্তি লাভ কৰা দেৱানন্দৰ "হম নৌজৱান"ত তবুৱে এগৰাকী কিশোৰীৰ ৰূপত পোনপ্ৰথমবাৰৰ বাবে দেখা দিয়ে। অৱশ্যে ১৯৯১ চনত মুক্তিপ্ৰাপ্ত তেলুগু ভাষাৰ ছবি "কুলি নং ১"তহে তেখেতে শীৰ্ষ চৰিত্ৰত অভিনয়ৰ সুযোগ পায়।১৯৯৪ চনত তবুৱে হিন্দী একশ্যন-ধৰ্মী ড্ৰামা ছবি "বিজয়পথ"ত অভিনয় কৰি ফিল্মফেয়াৰৰ পৰা শ্ৰেষ্ঠ নৱাগতা অভিনেত্ৰীৰ সন্মান লাভ কৰে। তাৰ পিছৰ বছৰটো অৰ্থাৎ ১৯৯৬ চনটো তবুৰ বাবে উল্লেখনীয়। সেইবছৰত তেখেতে গুলজাৰৰ "মাছিছ" ছবিখনত পঞ্জাব বিদ্ৰোহৰ দ্বাৰা প্ৰভাৱিত হোৱা এগৰাকী ডেকা গাভৰুৰ চৰিত্ৰ ৰূপায়ণ কৰে। এইখন ছবিয়ে তেখেতৰ বাবে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা কঢ়িয়াই আনে। ইয়াৰ বাদেও, ১৯৯৬ চনতে নিৰ্মিত তেলুগু ভাষাৰ ছবি 'নিন্নে পেল্লাদাতা'ৰ বাবে তবুৱে তেলুগু ভাষাৰ শ্ৰেষ্ঠ অভিনেত্ৰীৰ ফিল্মফেয়াৰ লাভ কৰে। অন্যহাতেদি হিন্দী ভাষাৰ আন এখন ছবি "চাজন চলে চচুৰাল"-এও ব্যৱসায়িক সফলতা অৰ্জন কৰে। ১৯৯৯ চনত তবুৱে বলিউডৰ উপাৰ্জনকাৰী কমেডী ছবি 'বিৱি নাম্বাৰ ওৱান' আৰু পাৰিবাৰিক ছবি 'হম চাথ চাথ হে'তো তবুৱে গুৰুত্বপূৰ্ণ চৰিত্ৰ ৰূপায়ণ কৰে। ১৯৯৭ চনত মুক্তিপ্ৰাপ্ত ছবি "ৱিৰাচট", "হু টু টু", "অস্তিত্ব" (২০০০) আৰু "চান্দনী বাড়" (২০০১) হৈছে তবুৱে অভিনয় কৰা শক্তিশালী ছবি। প্ৰথম তিনিখনৰ জৰিয়তে তবুৱে লাভ কৰে ফিল্মফেয়াৰৰ সমালোচকৰ বঁটা আৰু শেষৰখন ছবিৰ বাবে তেখেতে লাভ কৰে দ্বিতীয়টো ৰাষ্ট্ৰীয় চলচ্চিত্ৰ বঁটা।

প্ৰাৰম্ভিক জীৱন আৰু পৰিয়াল

তবচ্চুম ফাতিমা হাচমী ওৰফে তবুৱে জন্ম লাভ কৰিছিল এটা হায়দৰাবাদী মুছলমান পৰিয়ালত। তেখেতৰ অভিভাৱকৰ মাজত সোনকালেই বিবাহ বিচ্ছেদ হয়। তেখেতৰ মাতৃ আছিল এগৰাকী বিদ্যালয়ৰ শিক্ষক আৰু আইতাক-ককাক (মাকৰ মাক-দেউতাক) আছিল স্কুলৰ অৱসৰী অধ্যাপক। ১৯৮৩ চনত তবু মুম্বাইলৈ আহে আৰু দুবছৰৰ বাবে মুম্বাইৰ ছেইণ্ট জেভিয়াৰ্ছ কলেজত অধ্যাপনা কৰে।

তবু হৈছে যশস্বী অভিনেত্ৰী শাবানা আজমী, টনভি আজমী আৰু বাবা আজমীৰ ভতিজী। অভিনেত্ৰী ফাৰাহ নাজ হৈছে তেখেতৰ জ্যেষ্ঠ ভগ্নী। তবুৱে তেলুগু, হিন্দী, ইংৰাজী, বঙালী, মাৰাঠী, তামিল, মালয়ালম, স্পেনিছ আৰু কিছু পৰিমাণে ফৰাচী ভাষা ক'ব পাৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পদ্মশ্ৰী বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
মমতা ৰঘুবীৰ অচন্ত

মমতা ৰঘুবীৰ অচন্ত (জন্ম: ১৯ ডিচেম্বৰ ১৯৬৭) এগৰাকী মহিলা আৰু শিশু অধিকাৰ কৰ্মী। ৱাৰংগল জিলাৰ শিশু কল্যাণ সমিতিৰ অধ্যক্ষ হিচাপে অন্ধ্ৰপ্ৰদেশ ৰাজ্যিক আয়োগৰ সদস্য হিচাপে কাৰ্যনিৰ্বাহ কৰি আহিছে শিশুৰ অধিকাৰ সুৰক্ষাৰ বাবে, আৰু থাৰুনিৰ প্ৰতিষ্ঠাপক আৰু কাৰ্যবাহী সঞ্চালক হিচাপে, এটা বেচৰকাৰী সংস্থা (NGO) যিয়ে ছোৱালী আৰু মহিলাৰ সবলীকৰণৰ ওপৰত গুৰুত্ব আৰোপ কৰে। তেওঁ উদ্ধাৰ আৰু শোষণ, হিংসা, শিশু যৌন নিৰ্যাতন, শিশু বিবাহ আৰু শিশু অৱহেলা আদি বিষয়ত অংশগ্ৰহণ কৰিছে।

বাল্যবিবাহৰ বিৰুদ্ধে কাম

ড° মমতা ৰঘুবীৰ অচন্তই বালিকা সংঘ (গাৰ্লছ কালেকটিভ/গাৰ্ল চাইল্ড ক্লাব) গঠন কৰিছিল, যাতে ১৪ৰপৰা ১৮ বছৰৰ ভিতৰৰ ছোৱালীক সঞ্চয় আঁচনি, সজাগতা-নিৰ্মাণ কাৰ্যসূচী, আৰু বৃত্তিমূলক প্ৰশিক্ষণৰ দৰে একাধিক পদ্ধতি ব্যৱহাৰ কৰি সঞ্চয় আঁচনি, সজাগতা-নিৰ্মাণ কাৰ্যসূচী, আৰু বৃত্তিমূলক প্ৰশিক্ষণৰ দৰে একাধিক পদ্ধতি ব্যৱহাৰ কৰি সবলীকৰণ কৰে, যাতে তেওঁলোকৰ সদস্যসকলৰ আত্ম-মূল্য বৃদ্ধি পায় আৰু বিশেষকৈ ৱাৰংগল ভাল জিলাত বাল্যবিবাহ বন্ধ কৰিব পাৰে। এই নেটৱৰ্কে আইনী কৰ্মীসকলক একত্ৰিত কৰি নিশ্চিত কৰিবলৈ আকাংক্ষা কৰে যাতে মহিলা আৰু শিশুৰ দৰে প্ৰান্তীয়কৰণৰ বলি হোৱা দুৰ্বল গোটসমূহৰ মানৱ অধিকাৰ অপৰাধ প্ৰতিৰোধ আৰু অপৰাধমূলক ন্যায় সংস্কাৰৰ প্ৰেক্ষাপটত সম্বোধন কৰা হয়। সকলোৰে বাবে ন্যায় সুলভ কৰি তোলাৰ বাবে এই নেটৱৰ্ক আন্তঃৰাষ্ট্ৰীয় পৰিসৰৰ, যিটো বিশ্বৰ এটা অংশৰপৰা আন এটা অংশলৈ মহিলা আৰু শিশুৰ প্ৰব্ৰজনৰ বাবে বিশেষভাৱে প্ৰয়োজনীয়। এন আই এল এৰ লক্ষ্য হৈছে ন্যায়িক আৰু অন্যান্য আইনী ব্যৱস্থাৰ সুবিধা বৃদ্ধি কৰা, আইনী পৰামৰ্শ আৰু সাহায্য নিশ্চিত কৰি ভুক্তভোগীসকলক সহায় সম্প্ৰসাৰণ কৰা, শাৰীৰিক আৰু মানসিক সহায় আৰু চিকিৎসা প্ৰদান কৰা, আৰু তেওঁলোকৰ পুনৰ্বাসনৰ বাবে পৰিৱেশ সৃষ্টি কৰা।

৫খন দেশৰপৰা ৪৫টা গোচৰ গ্ৰহণ কৰি নিলাই আইনী সাহায্য আৰু পৰামৰ্শৰ জৰিয়তে মহিলাসকলক সহায় কৰিছে। নীলাই তেলেংগানা আৰু অন্ধ্ৰ প্ৰদেশৰ লোকায়ুক্তৰ ওচৰত দুটা জনস্বাৰ্থ লিটিগেচন (পিআইএল) গোচৰ দাখিল কৰে, যিবোৰ শৈক্ষিক প্ৰতিষ্ঠানত শিশুৰ মৃত্যুৰ সৈতে জড়িত আছিল, কাৰণ পৰিচালনাৰ গাফিলতি আৰু মহিলা আৰু শিশুৰ ওপৰত কৰা অপ্ৰয়োজনীয় অস্ত্ৰোপচাৰে তেওঁলোকৰ স্বাস্থ্যৰ ওপৰত বিৰূপ প্ৰভাৱ পেলাইছিল।

ছেভ দ্য চিলড্ৰেনৰ সৈতে নিলাই শিশু শ্ৰমিক (নিষেধাজ্ঞা আৰু নিয়ন্ত্ৰণ) বিধেয়ক পৰ্যালোচনাৰ বাবে এখন সন্মিলনৰ আয়োজন কৰে।
২০১৫ চনৰ ১৫ ছেপ্টেম্বৰত হাইডৰ বাঞ্জাৰাহিলছ কেম্পাছৰ এ এছ চি আইত পুৱা ১১ বজাৰপৰা দুপৰীয়া ২ বজালৈ অনুষ্ঠিত হৈছিল।
কেন্দ্ৰীয় শ্ৰম আৰু নিয়োগ মন্ত্ৰী শ্ৰী বান্দৰু দত্তত্ৰেয় মুখ্য অতিথি আৰু গৃহ আৰু শ্ৰম, নিয়োগ আৰু প্ৰশিক্ষণ মন্ত্ৰী তেলানগ্না শ্ৰী নয়নী নৰসিংহ ৰেড্ডী সন্মানীয় অতিথি হিচাপে উপস্থিত থাকে।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:সমাজকৰ্মী
২৫ জুন

ঘটনাৱলী

১৯৩২ - ভাৰত আৰু ইংলেণ্ডৰ মাজত সৰ্বপ্ৰথম টেষ্ট ক্ৰিকেট খেল আৰম্ভ হয়।
১৯৭৫ - পৰ্তুগালৰ পৰা মোজাম্বিকে স্বাধীনতা লাভ কৰে।
১৯৭৫ - ৰাষ্ট্ৰপতি ফখৰুদ্দিন আলি আহমেদৰ দ্বাৰা ভাৰতত জৰুৰীকালীন অৱস্থা ঘোষণা কৰা হৈছিল।
১৯৭৮ - নেদাৰলেণ্ডখ (৩-১ গলত) পৰাজিত কৰি আৰ্জেণ্টিনাই বিশ্বকাপ ফুটবলত জয়ী হয়।
১৯৯১ - ক্ৰোয়েছিয়া আৰু স্লোভেনিয়া যুগোস্লাভিয়াৰ পৰা বাহিৰ হৈ স্বাধীনতা লাভ কৰে।

জন্ম

১৯০৮ - সুচেতা কৃপলানী, ভাৰতৰ স্বাধীনতা সংগ্ৰামী আৰু ৰাজনৈতিক ব্যক্তি। (মৃত্যু: ১ ডিচেম্বৰ, ১৯৭৪)
১৯১২ - বনিলী খ’ঙমেন, ভাৰতীয় ৰাজনীতিবিদ।
১৯২০ - শকুন্তলা চৌধুৰী, গান্ধীবাদী ভাৰতীয় সমাজ কৰ্মী।
১৯৩১ - বিশ্বনাথ প্ৰতাপ সিং, এজন ভাৰতীয় ৰাজনীতিবিদ তথা অষ্টম প্ৰধানমন্ত্ৰী। (মৃত্যু: ২৭ নৱেম্বৰ, ২০০৮)
১৯৩৭ - পৰৱাই মুন্নিয়াম্মা, ভাৰতীয় নেপথ্য কণ্ঠশিল্পী।
১৯৭৪ - কৰিশ্মা কাপুৰ, ভাৰতীয় অভিনেত্ৰী।

মৃত্যু

১৯২২ - সত্যেন্দ্ৰনাথ দত্ত, ভাৰতীয় কবি।
২০০৯ - মাইকেল জেকচন, মাৰ্কিন সঙ্গীত শিল্পী আৰু সঙ্গীত ব্যৱসায়ী।
২০১১ - সৌৰভ কুমাৰ চলিহা, অসমীয়া সাহিত্যক, গল্পকাৰ।

দিৱস

শিক্ষক দিৱস (গুৱাটেমালা)

তথ্য সংগ্ৰহ

বাহ্যিক সংযোগ

বিবিচি: এই দিনত
ষ্টেফানী হাৰ্টেল

ষ্টেফানী আংকে হাৰ্টেল (ইংৰাজী: Stefanie Anke Hertel; জন্ম: ২৫ জুলাই ১৯৭৯) এগৰাকী জাৰ্মান জনপ্ৰিয় সংগীত, লোক-সংগীত আৰু স্কালগাৰ সংগীতৰ গায়িকা দূৰদৰ্শনৰ উপস্থাপক আৰু প্ৰাক্তন য়’ডলাৰ।

হাৰ্টেলে গায়িকা হিচাপে অসংখ্য পুৰস্কাৰ লাভ কৰিছে; চাৰি বছৰ বয়সত তেওঁৰ কেৰিয়াৰ আৰম্ভ হৈছিল যেতিয়া তেওঁ পিতৃ এবাৰহাৰ্ড হাৰ্টেলৰ সৈতে সংগীত পৰিবেশন কৰিছিল। বয়স ছয় বছৰ বয়সতে তেওঁ টেডি বিয়াৰৰ বিষয়ে এটা গীত “Ich wünsch' mir einen kleinen Teddybär” ("মই অলপ টেডি বিয়াৰৰ বাবে কামনা কৰিছো") গাই দূৰদৰ্শনত আত্মপ্ৰকাশ কৰিছিল। ১৯৯২ চনত তেওঁ গ্ৰেণ্ড প্ৰিক্স ডাৰ ফক্সমিউজিক লাভ কৰে। ১৯৯৫ চনত ষ্টেফান ম্ৰছৰ সৈতে একেলগে গ্ৰেণ্ড প্ৰিক্স ডাৰ ফক্সমিউজিকত “আইন লিড ফুৰ জেডেন ছনেনষ্ট্ৰাহল” গীতটোৰে প্ৰতিযোগিতাত অংশগ্ৰহণ কৰি দ্বিতীয় স্থান দখল কৰে।

বিবাহ-বিবাহ

১৯৯৩ চনৰ ডিচেম্বৰ মাহত হাৰ্টেল আৰু ষ্টেফান ম্ৰছৰ মাজত প্ৰেম আৰম্ভ হয় আৰু ২০০৬ চনৰ ৬ ছেপ্টেম্বৰত দুয়ো বিবাহপাশত আবদ্ধ হয়। ২০১১ চনৰ ছেপ্টেম্বৰ মাহত তেওঁলোকৰ বিচ্ছেদ আৰম্ভ হয় আৰু ২০১২ চনৰ ৮ ডিচেম্বৰত বিবাহ বিচ্ছেদে চূড়ান্ত ৰূপ পায়।তেওঁলোকৰ এগৰাকী কন্যা সন্তান আছে।

২০১৪ চনৰ ১৯ ​​এপ্ৰিলত তেওঁ অষ্ট্ৰিয়াৰ সংগীতজ্ঞ লিওপল্ড "লেনি" লেনাৰ (পূৰ্বতে পেছাদাৰীভাৱে লেনি আইছিছ নামেৰে জনাজাত)ৰ সৈতে বিবাহপাশত আবদ্ধ হয়।

তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:জাৰ্মানীৰ কণ্ঠশিল্পী
মহীশূৰ

মহীশূৰ কৰ্ণাটকৰ তৃতীয়খন বৃহৎ আৰু জনপ্ৰিয়তাৰ তৃতীয় স্থানত থকা মহানগৰ। কৰ্ণাটকৰ ৰাজধানী বাংগালুৰুৰ দক্ষিণ পশ্চিম দিশলৈ চামুণ্ডী শিলৰ তললৈ অৱস্থিত এই মহানগৰখনৰ কালি ১২৮.৪২ বৰ্গ কিল'মিটাৰ, জনসংখ্যা ২০১১ চনৰ লোকপিয়ল অনুসৰি ৮৮৭,৪৪৬।

১৩৯৯ চনৰ পৰা ১৯৫৬ চনলৈ মহীশূৰ আছিল মহীশূৰ ৰাজ্যৰ ৰাজধানী। ৱডেয়াৰ বংশৰ দ্বাৰা এই ৰাজ্য পৰিচালিত হৈছিল। এই সময়খিনিতে ঠাইখন কলা আৰু সাংস্কৃতিক দিশত আগবাঢ়ি গৈছিল। সেইবাবেই ইয়াক কৰ্ণাটকৰ সাংস্কৃতিক ৰাজধানী বুলিও কোৱা হয়।
মহীশূৰ ইয়াত থকা ঐতিহ্যমণ্ডিত ঠাই আৰু ভাস্কৰ্যৰ বাবে বিখ্যাত। দশেহৰা উৎসৱৰ সময়ত ইয়ালৈ দেশ বিদেশৰ পৰ্যটকে ভীৰ লগায়। ইয়াৰ মহীশূৰ দশেহৰা, মহীশূৰ চিত্ৰ, মহীশূৰ পাক(মিঠাই), মহীশূৰ মচলা দোচা, মহীশূৰ চণ্ডাল চাবোন, মহীশূৰ চিঞাহী, মহীশূৰ পেটা(স্থানীত পাগুৰি) আৰু মহীশূৰ শাৰী ইত্যাদি অন্যতম। পৰ্যটনেই ইয়াৰ মূল উদ্যোগ হিচাপে চিহ্নিত হৈছে যদিও আন উদ্যোগো নথকা নহয়। ইয়াৰ পৰিবহণ ব্যৱস্থাৰ ভিতৰত মুখ্যতঃ ৰেল, বাছ আৰু দশেহৰাৰ সময়ত বিমান পৰিবহণ ব্যৱস্থা সক্ৰিয় হৈ পৰে। ভাৰতৰ প্ৰথম ব্যক্তিগত ৰেডিঅ' সংস্থা মহীশূৰতেই আছিল। মহীশূৰ বিশ্ববিদ্যালয়ৰ মুখ্য কাৰ্যালয়ো ইয়াত অৱস্থিত। ক্ৰিকেট, লন টেনিছ ইয়াত জনপ্ৰিয় খেল।

ব্যুৎপত্তি

মহীশূৰৰ অৰ্থ হৈছে মহীষা (কন্নড় ভাষাৰ শব্দ)-ৰ বাসস্থান। সংস্কৃতৰ পৰা চাবলৈ গ'লে ইয়াৰ অৰ্থ হৈছে ম'হ। এই মহীষা নামটো আহিছে হিন্দু পৌৰাণিক কাহিনীৰ দৈত্য মহীষাশূৰৰ পৰা, যিয়ে মানুহ আৰু ম'হৰ ৰূপ ধাৰণ কৰিব পাৰিছিল আৰু মহীশূৰ ৰাজ্যৰ ৰজা আছিল। দৈত্য মহীষাশূৰক বধ কৰিছিল চামুণ্ডেশ্বৰী দেৱীয়ে আৰু তেওঁৰ নামেৰে চামুণ্ডি পাহাৰৰ শীৰ্ষত এক মন্দিৰ আছে। তাৰ পাছৰে পৰা নামটো মহীষপুৰ হয় আৰু পাছলৈ মহীশূৰ হৈ পৰে। পাছত বৃটিছসকলৰ আগমনৰ পাছত এই নামটো মাইচৰ নামেৰে প্ৰসিদ্ধ হৈ পৰে।

২০০৫ চনৰ ডিচেম্বৰত কৰ্ণাটকৰ ৰাজ্য চৰকাৰে মহানগৰখনৰ ইংৰাজী নামটো Mysuru কৰাৰ সিদ্ধান্ত কৰে আৰু ২০১৪ চনৰ অক্টোবৰ মাহত ভাৰত চৰকাৰে এই সিদ্ধান্তক আদৰণি জনায়।

ভৌগোলিক অৱস্থান

মহীশূৰৰ অৱস্থিতি আৰু গড় উচ্চতা ৭৭০ মিটাৰ আৰু কালি ১২৮.৪২ বৰ্গ কিল'মিটাৰ। ইয়াৰ ওচৰ চুবুৰীয়া মহানগৰ কেইখন হৈছে কেৰালা, তামিলনাডু ইত্যাদি। ভাষা কন্নড়। ইয়াত থকা কেইটামান পুখুৰীৰ নাম হৈছে কুক্কাৰাহালী, কাৰাঞ্জী আৰু লিংগমবুধি। মহানগৰখন দুখন নদীৰ মাজত অৱস্থিত, কাবেৰী নদী আৰু কাবিনী নদী।

জলবায়ু

ইয়াত গ্ৰীষ্মকাল মাৰ্চ মাহৰ পৰা জুন মাহলৈ আৰু বৰ্ষাকাল হয় জুলাইৰ পৰা নৱেম্বৰৰ ভিতৰত আৰু শীতকাল হয় ডিচেম্বৰৰ পৰা ফেব্ৰুৱাৰীত। সৰ্বোচ্চ তাপমাত্ৰা আছিল ৩৯.৪ ডিগ্ৰী চেলচিয়াছ (১৯১৭ চনৰ ৪ এপ্ৰিল) আৰু সৰ্বনিম্ন ২০১২ চনৰ ১৬ জানুৱাৰীত ৭.৭ ডিগ্ৰী চেলচিয়াছ। বাৰ্ষিক গড় বৰষুণ হয় ৮০৪.২ মিলিমিটাৰ।

তথ্য সংগ্ৰহ

শ্ৰেণী:ভাৰতৰ নগৰ মহানগৰ
শ্ৰেণী:ভাৰতৰ পৰ্যটনস্থলী
টোকোলোছে

টোকোলোছে, টিকোলোছে, টিকোলোছ, টনকোলোছ, টনকোলোছি, টোকোলোট্চে, থোকোলোচি বা হিলি বামনৰ দৰে আফ্ৰিকান পৌৰাণিক কাহিনীৰ জল আত্মা। পানী খাই বা শিল গিলিলে অদৃশ্য হৈ পৰিব পৰা দুষ্টামি আৰু দুষ্ট আত্মা। টোকোলোছেক কু-অভিপ্ৰায়ী লোকে আনৰ বাবে অশান্তিৰ সৃষ্টি কৰিবলৈ মাতে। ইয়াৰ অন্ততঃ ক্ষতিকাৰক, টোকোলোছে শিশুক ভয় খুৱাবলৈ ব্যৱহাৰ কৰিব পাৰি, কিন্তু ইয়াৰ শক্তি অসুস্থতা বা আনকি ভুক্তভোগীৰ মৃত্যুৰ সৃষ্টি কৰালৈকে বিস্তৃত। তেওঁলোকৰ বিৰুদ্ধে সুৰক্ষাৰ ভিতৰত পৰম্পৰাগত পদ্ধতি যেনে মাটিৰ পৰা বিছনা ওপৰলৈ তুলি লোৱা আৰু এপষ্টোলিক আহ্বান থকা পাষ্টৰ বা পৰম্পৰাগত চিকিৎসক (ছাংগোমা)ৰ দৰে আধ্যাত্মিক ব্যক্তিৰ হস্তক্ষেপ, যিসকলক তেওঁলোকক বহিষ্কাৰ কৰাৰ ক্ষমতা থকা দেখা যায়। আচৰণ আৰু সমাজৰ ওপৰত অন্ধবিশ্বাসৰ প্ৰভাৱ সমালোচনা কৰিবলৈ টোকোলোছেক প্ৰায়ে ব্যংগমূলকভাৱে উল্লেখ কৰা হয়।

পৌৰাণিক কাহিনী

ৰাতি নিজৰ ৰণ্ডাভেলত শুই থকাৰ সময়ত মানুহৰ কিয় বুজাব নোৱাৰাকৈয়ে মৃত্যু হয় সেই কথা বুজাবলৈ বান্টু লোককথাৰ জৰিয়তে ফেণ্টম টোকোলোছেৰ আগমন ঘটিছিল। পৰম্পৰাগতভাৱে এই লোকসকলে কাঠৰ জুইক আগুৰি থকা ঘাঁহৰ মেটত মজিয়াত শুইছিল যিয়ে হাইভেল্ডত শীতকালৰ উপ-ফ্ৰীজিং ঠাণ্ডা নিশাৰ সময়ত বিৰল বতাহত তেওঁলোকক গৰম কৰি ৰাখিছিল। তেওঁলোকে কেতিয়াও গম পোৱা নাছিল যে জুইয়ে অক্সিজেনৰ মাত্ৰা কম কৰে, যাৰ ফলত বিষাক্ত কাৰ্বন মনোক্সাইড ৰৈ যায়, যিটো বিশুদ্ধ বায়ুতকৈ গধুৰ আৰু তললৈ ডুব যায়। অৱশেষত উপলব্ধি কৰা হ’ল যে যিকোনো ব্যক্তিয়েই উচ্চ অৱস্থাত শুই থকা অৱস্থাত সংঘটিতভাৱে টোকোলোছেৰ মাৰাত্মক অভিশাপৰ পৰা ৰক্ষা পৰে, যাক হিপ হাইৰ বিষয়ে চুটি মানুহ বুলি বৰ্ণনা কৰা হৈছিল যিয়ে ৰাতি এৰাব নোৱাৰাকৈয়ে নিজৰ জীৱন চুৰি কৰিছিল যদিহে তেওঁলোকক বিচনাৰ উচ্চতালৈ তুলি নিদিয়ে।

"কিছুমান জুলু মানুহ (আৰু অন্যান্য দক্ষিণ আফ্ৰিকান জনগোষ্ঠী) এতিয়াও কথিত কাল্পনিক টোকোলোচেৰ দৰে কথাৰ ক্ষেত্ৰত অন্ধবিশ্বাসী—এজন ডাইনী ডাক্তৰে নিজৰ শত্ৰুৰ ক্ষতি কৰিবলৈ সৃষ্টি কৰা এটা লোমশ জীৱ (এইটোও ... শুই থকা মানুহৰ ভৰিৰ আঙুলি কামোৰা বুলি জনা যায়)।"

কিংবদন্তি অনুসৰি ৰাতি টোকোলোছেক আঁতৰাই ৰখাৰ একমাত্ৰ উপায় হ'ল নিজৰ বিচনাৰ প্ৰতিখন ভৰিৰ তলত কেইটামান ইটা লগোৱা।

জনপ্ৰিয় সংস্কৃতিত

দক্ষিণ আফ্ৰিকাৰ দৈনিক কমিক ষ্ট্ৰিপ মেডাম এণ্ড ইভত ট'ক'লোছৰ বিষয়ে গেগ চলোৱাটো সাধাৰণ কথা।
"Tokoloshe Man" জন কংগোছে পপ হিট, পিছলৈ হেপি মণ্ডেজ দ্বাৰা কভাৰ আৰু Elektra সংকলন এলবাম Rubáiyát মুক্তি।
ডাই এণ্টৱৰ্ডৰ গীত "ইভিল বয়"ৰ ভিডিঅ'টোত এটা টোকোলোশ্বেৰ বৈশিষ্ট্য আছে।
২০০৩ চনত টাইটাছৰ দ্য ব’ন স্নেচাৰ ছবিখনত দলটোৱে পিঁপৰাৰ দৰে আসুৰিক জীৱৰ সন্মুখীন হোৱাৰ সময়ত "টোকোলোছে" শব্দটোৰ কথা কেইবাবাৰো উল্লেখ কৰা হৈছে।
"Hosh Tokoloshe" দক্ষিণ আফ্ৰিকান ৰেপাৰ জেক Parow দ্বাৰা এটা tokoloshe-প্ৰেৰিত পপ / ৰেপ গীত.
১৯৯৯ চনত গেভিন হুডৰ ছবি এ ৰিজনেবল মেনৰ এটা ডাঙৰ অংশ টোকোলোশ্বেৰ ওপৰত।
ছিৰিয়েল কিলাৰ এলিফাচি ম্ছ’মিয়ে দাবী কৰে যে তেওঁ এজন টোকোলোছেৰ দ্বাৰা প্ৰভাৱিত হৈছিল।
ব্ৰিটিছ টিভি শ্ব’ মেড ডগছৰ তৃতীয় ধাৰাবাহিকখনৰ প্ৰতিটো খণ্ডতে এটা টোকোলোছে দেখা যায় যদিও এটা চৰিত্ৰইহে ইয়াক চাব পাৰে, আৰু ই বাস্তৱ নে ভ্ৰম সেই বিষয়ে স্পষ্ট নহয়। এটা সময়ত চৰিত্ৰবোৰক কোৱা হয় যে যদি আপুনি টোকোলোছে দেখা পায় তেন্তে তাৰ অৰ্থ হ’ল কোনোবা এজনৰ মৃত্যু হ’ব।
টোকোলোছে হৈছে ইংৰাজী চাৰ্ফিং আৰু কাপোৰ কোম্পানী ছালট্ৰকৰ মাস্কট টকৰ সম্পূৰ্ণ নাম।
ডিজে আৰু সংগীতজ্ঞ ষ্টিভ "টছক" শ্বেলীয়ে তেওঁৰ মঞ্চনামটো টোকোলোশ্বেৰ ব্যুৎপত্তি হিচাপে পাইছিল।
জিনৰ উলফৰ দ্য শ্বেড' অৱ দ্য টৰ্চাৰাৰত চেভেৰিয়ানক জুলু শ্বেমান ইছাংগোমাই টোকোলোছে বুলি গণ্য কৰে, তেওঁৰ সন্মুখীন হয় বোটানিক গাৰ্ডেনৰ এটা আকাশী জুপুৰি।

তথ্য সংগ্ৰহ

শ্ৰেণী:কিংবদন্তি
থিৰ ভাল্লোৰ

উদ্ধৃতিসমূহ

প্ৰতিশোধৰ আনন্দ স্থায়ী হয় মাত্ৰ এদিন, ক্ষমাৰ গৌৰৱ যুগমীয়া।

লগতে চাওক

থিঅ'ড'ৰ ৰুজভেল্ট

উৎস

শ্ৰেণী:পৰিচয় অংশৰ প্ৰয়োজন থকা পৃষ্ঠা
শ্ৰুতকীৰ্তি

শ্ৰুতকীৰ্তি হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ ৰজা কুশধ্বজ আৰু ৰাণী চন্দ্ৰভাগাৰ কন্যা তথা ৰামৰ সৰু ভায়েক শত্ৰুঘ্নৰ পত্নী আছিল।
শ্ৰুতকীৰ্তি আছিল সংকস্যৰ ৰাজকুমাৰী আৰু ৰজা কুশধ্বজৰ সৰু জীয়েক। তেওঁ মহালক্ষ্মীৰ ফুলৰ অৱতাৰ আছিল। শ্ৰুতকীৰ্তিৰ মাণ্ডবী নামৰ এগৰাকী ডাঙৰ ভগ্নী আছিল।

শ্ৰুতকীৰ্তি অযোধ্যাৰ ৰজা দশৰথৰ চতুৰ্থ আৰু কনিষ্ঠ পুত্ৰ শত্ৰুঘ্নাৰ সৈতে বিবাহপাশত আৱদ্ধ হয়। তেওঁলোকৰ সুবাহু আৰু শত্ৰুঘাতী নামৰ দুটা পুত্ৰ সন্তান আছিল। যেতিয়া তেওঁৰ জ্যেষ্ঠ ভগ্নী সীতা আৰু ৰাম-লক্ষ্মণক নিৰ্বাসিত কৰা হৈছিল সেই সময়ত দশৰথৰ স্বাস্থ্যৰ অৱনতি ঘটে শ্ৰুতকীৰ্তিয়ে তেওঁৰ ভগ্নী মাণ্ডৱীৰ সৈতে শহুৰেকৰ যত্ন লৈছিল। পিছলৈ যেতিয়া তেওঁৰ স্বামী শত্ৰুঘ্নই লৱণাসুৰক হত্যা কৰে, শ্ৰুতকীৰ্তি মধুপুৰ (মথুৰা)ৰ ৰাণী হয়।

তথ্য সংগ্ৰহ

শ্ৰেণী:ৰামায়ণৰ চৰিত্ৰ